KANE NGƐ Abbey Abui Acholi Alur Amerika Mumuihi A Gbi Amharic Angola Mumuihi A Gbi Arabic Argentina Mumuihi A Gbi Armenian Ateso Attié Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Biak Bislama Bolivia Mumuihi A Gbi Boulou Bété Cambodian Chavacano Chichewa Chin (Tiddim) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuihi A Gbi Cuba Mumuihi A Gbi Damara Dangme Douala Dusun Efik English Estonian Ewe Fante Fijian Fon French Ga Guarani Guarani (Bolivia) Gun Guéré Haitian Creole Hausa Herero Hindi Hunsrik Iban Ibinda Igbo India Mumuihi A Gbi Irish Javanese Jula Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisonge Kongo Korean Kpelle Krio Kurdish Kurmanji Kwangali Kwanyama Lamba Lhukonzo Lingala Lomwe Luganda Lunda Luo Luvale Macua Malagasy Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigeria Pidgin Nyakyusa-Ngonde Nyungwe Nzema Okpe Oromo Otetela Ponapean Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Romanian Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Sena Sepedi Setswana Seychelles Creole Sidama Silozi Sinhala Spania Sranantongo Sunda Swahili Swati Tahitian Tajiki Talian Tamil Tandroy Thai Thai Mumuihi A Gbi Tigrinya Tiv Tongan Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Wolaita Yacouba Zande Zulu\n1. Jije wa ma nyɛ maa kase níhi nɛ maa ba hwɔɔ se ɔ he ní ngɛ?\nANƐ o nu tiivi aloo hleedio nɔ adafi fiami ko nɛ o bi o he ke, ‘Jije je nɛ ɔ yaa’ lo? Oslaahi kɛ yi wu tso níhi nɛ ngɛ nɔ yae ɔ ha nɛ nihi fuu he ye kaa je ɔ nyagbe su si ta. Anɛ nyagbe ɔ su ta niinɛ lo? Anɛ wa ma nyɛ maa le níhi nɛ maa ba hwɔɔ se lo? Ee. E ngɛ mi kaa adesa ko be nyɛe maa tsɔɔ nɔ́ nɛ maa ba hwɔɔ se mohu lɛɛ, se Yehowa Mawu ma nyɛ. E gu Baiblo ɔ nɔ kɛ tsɔɔ wɔ yi mi nɛ e to ngɛ adesahi kɛ zugba a he.—Yesaya 46:10; Yakobo 4:14.\n2, 3. Mɛni nɛ Yesu kaseli ɔmɛ suɔ nɛ a maa le, nɛ mɛni Yesu de mɛ?\n2 Ke wa kane je nɛ ɔ nyagbe he munyu ngɛ Baiblo ɔ mi ɔ, pi Zugba lo ɔ hɛ mi kpatami he munyu nɛ a ngɛ tue, mohu ɔ, yi wu tso níhi nɛ yaa nɔ ɔ nyagbe he munyu a ngɛ tue ɔ nɛ. Yesu fiɛɛ kaa Mawu Matsɛ Yemi ɔ maa ye zugba a nɔ. (Luka 4:43) E kaseli ɔmɛ suɔ kaa a maa le be nɛ Mawu Matsɛ Yemi ɔ maa ba. A bi Yesu ke: “Mɛni be ní nɛ ɔmɛ tsuo maa ba mi? Mɛni okadi maa tsɔɔ o bami be, kɛ je nɛ ɔ nyagbe be?” (Mateo 24:3) Yesu tsɔɔ we mɛ be tutuutu nɛ nyagbe ɔ maa ba, se e tsɔɔ mɛ níhi nɛ maa ya nɔ loko nyagbe ɔ maa ba. Níhi nɛ Yesu de mɛ ɔ ngɛ mi bae mwɔnɛ ɔ.\n3 Wa ma susu odasehi nɛ tsɔɔ kaa wa ngɛ nyagbe ligbi ɔmɛ a mi, nɛ e be kɛe nɛ je ɔ nyagbe maa ba a he ngɛ yi nɛ ɔ mi. Kekleekle ɔ, e sa nɛ wa susu ta ko nɛ a hwu ngɛ hiɔwe ɔ he, konɛ waa le nɔ́ he je nɛ níhi puɛ kulaa ngɛ zugba a nɔ ɔ.\nA HWU TA KO NGƐ HIƆWE\n4, 5. (a) Benɛ a wo Yesu Matsɛ pɛ ɔ, mɛni ba ngɛ hiɔwe? (b) Mɛni nɛ Kpojemi 12:12 ɔ tsɔɔ kaa e maa ya nɔ ngɛ zugba a nɔ ke a sake Satan ngɔ fɔ he ɔ?\n4 Wa kase ngɛ Yi 8 ɔ mi kaa a wo Yesu Matsɛ ngɛ hiɔwe ngɛ 1914 mi. (Daniel 7:13, 14) Kpojemi womi ɔ de wɔ nɔ́ nɛ ya nɔ ɔ. E de ke: “Ta ba te si ngɛ hiɔwe. Bɔfo nguaa a nɛ a tsɛɛ lɛ Mikael [nɛ ji Yesu] kɛ e bɔfo ɔmɛ ya tua sinɔ nguaa a [Satan], nɛ sinɔ nguaa a, kɛ lɛ hu e bɔfo ɔmɛ kɛ mɛ hwu.” * A ye Satan kɛ e daimonio ɔmɛ a nɔ kunimi, nɛ a sake mɛ kɛ je hiɔwe kɛ fɔ zugba a nɔ. Moo po bɔ nɛ bɔfo ɔmɛ a bua jɔ ha a he foni nɛ o hyɛ! Se nihi nɛ a ngɛ zugba a nɔ ɔ hu nɛɛ? Baiblo ɔ tsɔɔ kaa enɛ ɔ kɛ haomi maa ba adesahi a nɔ. Mɛni he je? Abosiami mi mi fu wawɛɛ, “ejakaa e le kaa be bɔɔ kɛkɛ nɛ piɛ ha lɛ.”—Kpojemi 12:7, 9, 12.\n5 Abosiami ngɔ haomihi kɛ ngɛ nimli a nɔ bae ngɛ zugba a nɔ. E mi mi fu wawɛɛ ejakaa e be kɛe nɛ Mawu ma ba je lɛ. Ha nɛ wa susu nɔ́ nɛ Yesu de ke e maa ya nɔ ngɛ nyagbe ligbi ɔmɛ a mi ɔ he nɛ waa hyɛ.—Hyɛ Nyagbe Ningma 24.\nNYAGBE LIGBI ƆMƐ\n6, 7. Mɛni wa ma nyɛ ma de ngɛ ta kɛ hwɔ nɛ ngɛ nɔ yae mwɔnɛ ɔ he?\n6 Ta. Yesu de ke: “Ma maa te si ngɔ wo ma, nɛ matsɛ yemi maa te si ngɔ wo matsɛ yemi.” (Mateo 24:7) Yi nɔ sane tsɔɔ kaa a gbe nihi babauu ngɛ ta mi ngɛ wa be nɛ ɔ mi pe be ko nɛ be ɔ. Ní tsumi he ko nɛ hyɛɛ níhi nɛ ngɛ nɔ yae ngɛ je ɔ mi, nɛ ji Worldwatch Institute ɔ bɔ amaniɛ kaa kɛ je jeha 1914 kɛ ma nɛ ɔ, nihi nɛ hiɛ pe ayɔ 100 gbo ngɛ ta hwumi mi. Nihi nɛ ta gbe kɛ je kaseli ɔmɛ a be ɔ mi kɛ ya si jeha 1899 ɔ mi ɔ bɔ he si etɛ kɛ je jeha 1900 kɛ ya si jeha 2000 ɔ mi. Mo susu bɔ nɛ nihi nɛ a nihi gbo ngɛ ta mi ɔ hao nɛ a ye aywilɛho ha a he nɛ o hyɛ!\n7 Hwɔ. Yesu de ke: “Hwɔ nɛ nya wa maa ba.” (Mateo 24:7) E ngɛ mi kaa amlɔ nɛ ɔ, a ngɛ niye ní fuu due pe be ko nɛ be ɔ mohu lɛɛ, se loloolo ɔ, nihi babauu a niye ní sui mɛ. Mɛni he je? Nihi fuu be sika nɛ a kɛ ma he niye ní loo zugba nɛ a kɛ maa pee ngmɔ. Sika nɛ nihi nɛ a he hiɛ pe ayɔ akpe kake nine suɔ nɔ daa ligbi ɔ sui nɔ́ ko kulaa. Kuu nɛ ji World Health Organization (Je ɔ Nɔmlɔ Tso Mi He Wami Nami Blɔ Nya Tomi) ɔ tsɔɔ kaa jokuɛwi ayɔhi abɔ gboɔ daa jeha akɛnɛ a nɛ́ niye ní kpakpa nɛ a maa ye ɔ he je.\n8, 9. Mɛni tsɔɔ kaa níhi nɛ Yesu gba kɛ kɔ zugba mimiɛmi kɛ hiɔ he ɔ ba mi?\n8 Zugba mimiɛmi. Yesu gba kɛ fɔ si ke: “Zugba ma mimiɛ.” (Luka 21:11) Daa jeha a, a hyɛɛ blɔ kaa zugba ma mimiɛ wawɛɛ ngɛ hehi fuu. Kɛ je jeha 1900 ɔ mi kɛ ma nɛ ɔ, zugba mimiɛmi gbe nihi nɛ a hiɛ pe ayɔ enyɔ kɛ se. E ngɛ mi kaa klamahi yeɔ bua nɛ a nyɛɛ nɛ a leɔ hehi nɛ zugba ma mimiɛ ngɛ mohu lɛɛ, se kɛ̃ ɔ, zugba mimiɛmi gbeɔ nihi fuu.\n9 Hiɔ. Yesu gba kɛ fɔ si kaa ‘gbenɔ hiɔhi’ fuu maa ba. Hiɔhi nɛ a he ngɛ gbeye ma sã nihi mlamlaamla, nɛ e maa gbe nihi fuu. (Luka 21:11) E ngɛ mi kaa dɔkitahi kase bɔ nɛ a ma plɛ kɛ tsa hiɔhi fuu ha mohu lɛɛ, se loloolo ɔ, hiɔhi fuu ngɛ nɛ a be tsaba. Amaniɛ bɔmi ko tsɔɔ kaa daa jeha a, hiɔhi kaa hwlɔmi yaya, asla, kɛ mi mi plɛmi gbeɔ nihi ayɔhi abɔ. Ngɛ enɛ ɔmɛ a se ɔ, dɔkitahi na hiɔ ehe 30, nɛ ekomɛ be tsaba.\nBƆ NƐ NIHI MAA PEE A NÍ HA NGƐ NYAGBE LIGBI ƆMƐ A MI\n10. Mɛni blɔ nɔ nɛ munyu nɛ ngɛ 2 Timoteo 3:1-5 ngɛ mi bae mwɔnɛ ɔ?\n10 Baiblo ɔ de ngɛ 2 Timoteo 3:1-5 ke: “Nyagbe ligbi ɔmɛ a mi ɔ, je mi maa wa.” Bɔfo Paulo tsɔɔ bɔ nɛ nimli maa pee a ní ha ngɛ nyagbe ligbi ɔmɛ a mi. E de ke nihi\nma fo mɛ pɛ a nɔ́ mi\nmaa suɔ sika\nbe a fɔli bue\nbe anɔkuale yee\nbe a weku suɔe\nbe nyɛe maa ye a he nɔ\nmaa pee basabasa nɛ a hɛ mi be jɔe\nmaa suɔ je mi akɔnɔ pe bɔ nɛ a suɔ Mawu\nmaa pee a he kaa a suɔ Mawu se a be lɛ bue\n11 Anɛ o naa nɛ ni komɛ jeɔ su nɛ ɔmɛ kpo ngɛ o kpɔ ɔ mi lo? Su nɛ ɔmɛ pɔ he wawɛɛ ngɛ je ɔ mi. Se e be kɛe nɛ Mawu maa pee he nɔ́ ko. E wo si ke: “Yiwutsotsɛmɛ maa bɔ flɔflɔɔflɔ kaa nga; yayami peeli ma plɔke, nɛ a ma ná a he, se nyagbe ɔ, a hɛ mi ma kpata kɛ̃.”—La 92:7.\nNÍ KPAKPAHI NƐ MAA YA NƆ NGƐ NYAGBE LIGBI ƆMƐ A MI\n12, 13. Mɛni Yehowa tsɔɔ wɔ ngɛ nyagbe ligbi ɔmɛ a mi?\n12 A gba kɛ fɔ si ngɛ Baiblo ɔ mi kaa nyagbe ligbi ɔmɛ a mi ma hyi tɔ kɛ haomihi kɛ nɔ́ nami. Se Baiblo ɔ tsɔɔ hu kaa ní kpakpahi maa ya nɔ.\n“Sane kpakpa nɛ ɔ nɛ kɔɔ matsɛ yemi ɔ he ɔ, a maa fiɛɛ kɛ kpa je ɔ mi tsuo.”—Mateo 24:14\n13 Nihi maa nu Baiblo ɔ sisi. Gbalɔ Daniel ngma nɔ́ ko kɛ kɔ nyagbe ligbi ɔmɛ a he. E de ke: “Anɔkuale ní le ma ba hiɛ.” (Daniel 12:4, NW) Mawu maa ye bua e we bi nɛ a maa nu Baiblo ɔ sisi saminya pe be ko nɛ be ɔ. Yehowa ha nɛ munyu nɛ ɔ ba mi, titli ɔ kɛ je 1914 kɛ ma nɛ ɔ. Kaa nɔ hyɛmi nɔ́ ɔ, e tsɔɔ wɔ bɔ nɛ e biɛ ɔ he hia ha, kɛ e yi mi tomi ngɛ zugba a he. Jehanɛ se hu ɔ, e tsɔɔ wɔ anɔkuale nɛ kɔɔ Yesu Kristo kpɔmi afɔle sami ɔ, si fɔfɔɛ mi nɛ gbogboehi ngɛ, kɛ gbogboehi a si temi ɔ he. Wa ba kase hu kaa Mawu Matsɛ Yemi ɔ pɛ lɛ ma nyɛ ma tsu wa haomihi tsuo a he ní ha wɔ. Wa kase bɔ nɛ wa maa hi si ha nɛ maa sa Mawu hɛ mi, kɛ bɔ nɛ wa ma plɛ kɛ ná bua jɔmi ngɛ si himi mi ha. Se mɛni Mawu sɔmɔli ngɔɔ níhi nɛ a kaseɔ ɔ kɛ tsuɔ? Gbami kpa ko ma ha wɔ heto.—Hyɛ Nyagbe Ningma 21 kɛ 25.\n14. Jije a fiɛɛ Matsɛ Yemi ɔ he sane kpakpa a kɛ su, nɛ mɛnɔmɛ lɛ a ngɛ fiɛɛe?\n14 Je kɛ wɛ fiɛɛmi ní tsumi ɔ. Benɛ Yesu ngɛ nyagbe ligbi ɔmɛ a he munyu tue ɔ, e de ke: ‘Sane kpakpa nɛ ɔ nɛ kɔɔ Matsɛ Yemi ɔ he ɔ, a maa fiɛɛ kɛ kpa je ɔ mi tsuo.’ (Mateo 24:3, 14) A ngɛ sane kpakpa nɛ kɔɔ Matsɛ Yemi ɔ he ɔ fiɛɛe ngɛ mahi nɛ hiɛ pe 230 a nɔ ngɛ gbihi nɛ hiɛ pe 700 mi. E ji anɔkuale kaa ngɛ je ɔ mi tsuo ɔ, Yehowa Odasefohi nɛ a je ‘je ma amɛ tsuo a mi kɛ wɛtso munomunohi’ a mi ɔ ngɛ nihi ye buae konɛ a nu Matsɛ Yemi ɔ, kɛ níhi nɛ e ma ba pee ha adesahi ɔ sisi. (Kpojemi 7:9) A peeɔ enɛ ɔ nɛ a he we sika. E ngɛ mi kaa nihi fuu sume a sane nɛ a waa mɛ yi mi mohu lɛɛ, se kaa bɔ nɛ Yesu gba kɛ fɔ si ɔ, nɔ́ ko nɔ́ ko be nyɛe maa tsi fiɛɛmi ní tsumi ɔ nya.—Luka 21:17.\n15. (a) Anɛ o he ye kaa wa ngɛ nyagbe ligbi ɔmɛ a mi lo, nɛ mɛni he je? (b) Mɛni maa ba nihi nɛ a buɔ Yehowa tue kɛ ni nɛmɛ nɛ a bui lɛ tue ɔ a nɔ?\n15 Anɛ o he ye kaa wa ngɛ nyagbe ligbi ɔmɛ a mi lo? Baiblo mi gbamihi fuu nɛ kɔɔ nyagbe ligbi ɔmɛ a he ɔ ngɛ mi bae. E be kɛe nɛ Yehowa ma ha nɛ a kpa sane kpakpa a fiɛɛmi, kɛkɛ “nyagbe ɔ” maa ba. (Mateo 24:14) Mɛni ji nyagbe ɔ? Nyagbe ɔ ji Harmagedon, be nɛ Mawu ma je ní yayahi tsuo kɛ je zugba a nɔ. Yehowa maa gu Yesu kɛ e bɔfo katsɛmɛ ɔmɛ a nɔ kɛ kpata nihi tsuo nɛ a bui e kɛ e Bi ɔ tue ɔ a hɛ mi. (2 Tesalonika Bi 1:6-9) Lɔ ɔ se ɔ, Satan kɛ e daimonio ɔmɛ be nihi sisie hu. Kɛkɛ ɔ, nihi tsuo nɛ a kplɛɛ Mawu Matsɛ Yemi ɔ nɔ, nɛ a suɔ kaa a maa bu lɛ tue ɔ maa na e si womi ɔmɛ tsuo a mi bami.—Kpojemi 20: 1-3; 21: 3-5.\n16. Akɛnɛ nyagbe ɔ su si ta he je ɔ, mɛni ji nɔ́ nɛ he hia kaa o pee?\n16 E be kɛe nɛ je nɛ Satan ngɛ nɔ yee nɛ ɔ maa ba nyagbe. Enɛ ɔ he ɔ, e sa nɛ wa bi wa he ke, ‘Mɛni ji nɔ́ nɛ he hia kaa ma pee?’ Yehowa suɔ nɛ o kase e he ní fuu ngɛ Baiblo ɔ mi. E sɛ nɛ o ngɔ o ní kasemi ɔ kɛ fiɛ kulaa. (Yohane 17:3) Kpehi nɛ Yehowa Odasefohi peeɔ daa otsi ɔ yeɔ bua nihi nɛ a nuɔ Baiblo ɔ sisi. Moo bɔ mɔde nɛ o ya kpe nɛ ɔmɛ be tsuaa be. (Kane Hebri Bi 10:24, 25.) Ke o na kaa e sa nɛ o pee tsakemihi ngɛ o si himi mi ɔ, koo ye gbeye kaa o maa pee jã. Ke o pee jã a, huɛ bɔmi nɛ ngɛ o kɛ Yehowa nyɛ kpɛti ɔ mi maa wa.—Yakobo 4:8.\n17. Mɛni he je nɛ ke nyagbe ɔ ba a, e maa pee nihi fuu nyakpɛ ɔ?\n17 Bɔfo Paulo tsɔɔ nya kaa yiwutsotsɛmɛ a hɛ mi kpatami ɔ ma ba ti mɛ si tlukaa “kaa bɔ nɛ julɔ baa nyɔ mi” ɔ. (1 Tesalonika Bi 5:2) Yesu gba kɛ fɔ si kaa nihi fuu ma ma a hɛ kɛ fɔ odasehi nɛ tsɔɔ kaa wa ngɛ nyagbe ligbi ɔmɛ a mi ɔ nɔ. E de ke: ‘Nɔmlɔ Bi ɔ maa ba tlukaa, kaa nɔ́ nɛ ba ngɛ Noa be ɔ mi ɔ. Be mi nɛ Nyu Kpekpemi ɔ ma ba ha zugba a hɛ mi ɔ, nihi ngɛ ngma yee, nɛ a ngɛ ní nue; nyumuhi ngɛ yihi ngɔe, nɛ yihi hu ngɛ gbae hluu kɛ ya su ligbi ɔ nɛ Noa ya sɛ daka a mi. Jamɛ a be ɔ mi tsuo ɔ, a li nɔ́ nɛ ngɛ nɔ yae kɛ ya si Nyu Kpekpemi ɔ ba muɔ mɛ tsuo kɛ ho. Ligbi ɔ nɛ Nɔmlɔ Bi ɔ maa ba a [aloo, nyagbe ligbi ɔmɛ a mi ɔ], kikɛ nɛ ɔ nɔuu níhi maa ya nɔ.’—Mateo 24:37-39.\n18. Mɛni kɔkɔ nɛ Yesu bɔ wɔ?\n18 Yesu bɔ wɔ kɔkɔ kaa wa ko ha nɛ “ní yemi, kɛ ní numi, kɛ je nɛ ɔ mi níhi nɛ ngɔɔ nɔ nya a” nɛ je wa juɛmi kɛ je nyagbe ligbi ɔmɛ a nɔ. E de kaa nyagbe ɔ maa ba tlukaa, kaa bɔ nɛ “klama” fɛɛ ɔ. E de hu ke “e maa ba nihi tsuo a nɔ ngɛ je nɛ ɔ mi he tsuaa he.” E ya nɔ nɛ e de ke: ‘Nyɛɛ hyɛ nyɛ he nɔ saminya, nɛ nyɛɛ sɔle daa [aloo, nyɛɛ je nyɛ tsui mi kɛ sɔle], konɛ Mawu nɛ ha nyɛ he wami nɛ nyɛ kɛ gblee ní nɛ ɔmɛ tsuo nɛ maa ba a mi slɔkee, nɛ nyɛ nyɛ nɛ nyɛɛ da Nɔmlɔ Bi ɔ hɛ mi.’ (Luka 21:34-36) Mɛni he je nɛ e he hia kaa waa bu Yesu kɔkɔ bɔmi ɔ tue ɔ? Ejakaa e be kɛe kulaa nɛ a ma kpata Satan je yaya nɛ ɔ hɛ mi. Nihi nɛ Yehowa kɛ Yesu bua jɔ a he ɔ pɛ lɛ a maa baa a yi kɛ sɛ je ehe ɔ mi, nɛ a maa hi si kɛ maa ya neneene.—Yohane 3:16; 2 Petro 3:13.\n^ kk. 4 Yesu Kristo biɛ kpa ji Mikael. Ke o ngɛ hlae nɛ o le babauu ɔ, moo hyɛ Nyagbe Ningma 23.\nANƆKUALE 1: YEHOWA HA NƐ WA LE NÍHI NƐ MAA BA HWƆƆ SE\n“Níhi tsuo nɛ maa ba hwɔɔ se ɔ, imi ji nɔ nɛ gba kɛ to kɛ je blema lokoo; níhi nɛ na we nɛ a ba lolo ɔ hu, imi lɛ i gba kɛ to.”—Yesaya 46:10\nMɛni wa le ngɛ nyagbe ligbi ɔmɛ a he?\nA wo Yesu Matsɛ ngɛ hiɔwe ngɛ jeha 1914.\nYesu gba kaa si himi nɛ mi wa maa ba je ɔ mi.\nKpojemi 12:7-9, 12\nBenɛ a wo Yesu Matsɛ ngɛ hiɔwe se pɛ ɔ, e sake Satan kɛ je hiɔwe kɛ ba fɔ zugba a nɔ. Satan mi mi fu wawɛɛ ejakaa “be bɔɔ” pɛ nɛ piɛ nɛ Mawu ma ba je lɛ.\nANƆKUALE 2: WA NGƐ NYAGBE LIGBI ƆMƐ A MI\n‘Mɛni okadi maa tsɔɔ je nɛ ɔ nyagbe be?’—Mateo 24:3\nAnɛ o na kaa Baiblo mi gbamihi ngɛ mi bae lo?\nNgɛ wa be nɛ ɔ mi ɔ, tahi ngɛ nɔ yae, hwɔ ngɛ nihi yee, zugba mimiɛmi kɛ hiɔhi pɔ he wawɛɛ pe be ko nɛ be ɔ.\nBɔfo Paulo tsɔɔ bɔ nɛ nihi maa pee a ní ha ngɛ nyagbe ligbi ɔmɛ a mi.\nMawu ye bua e we bi nɛ a nu Baiblo ɔ sisi saminya pe be ko nɛ be ɔ.\nA ngɛ Matsɛ Yemi ɔ he sane kpakpa a fiɛɛe ngɛ je ɔ mi tsuo.\nANƆKUALE 3: MOO PEE TSAKEMIHI AMLƆ NƐ Ɔ KONƐ O SA YEHOWA HƐ MI\n‘Yehowa ligbi ɔ maa ba tlukaa kaa bɔ nɛ julɔ baa nyɔ mi ɔ.’—1 Tesalonika Bi 5:2\nAkɛnɛ nyagbe ɔ su si ta he je ɔ, mɛni nɛ e he hia nɛ o pee?\nKoo ngɔ Baiblo ɔ nɛ o ngɛ kasee ɔ kɛ fiɛ kulaa.\nMoo ya kpehi nɛ Yehowa Odasefohi peeɔ ɔ konɛ o kase Mawu he ní fuu.\nMoo pee tsakemihi ngɛ o si himi mi konɛ o nyɛ nɛ o hɛ kɛ su Mawu he.\nKo ha nɛ nɔ́ ko nɛ je o juɛmi ngɛ nyagbe ɔ nɔ, mohu ɔ, moo ngɔ o juɛmi kɛ ma Yehowa sɔmɔmi nɔ.